kardosdrur/scandi-wiki huggingface dataset:
Frankenstein (film fra 1910)

Frankenstein er en stumfilm fra 1910 produceret af Edison Studios og skrevet og instrueret af J. Searle Dawley. Det er den første filmatisering af Mary Shelleys Frankenstein.

Filmen var formodet tabt i mange år, indtil man fandt en kopi af filmen i 1980'erne.

Rolleliste 
Augustus Phillips spiller Dr. Frankenstein, Charles Ogle monsteret og Mary Fuller doktorens forlovede.

Indspilning 
Det er blevet påstået at denne film er blevet optaget nær Whitstable jernbanestation i Kent, England, men der findes få beviser som understøtter påstanden.

Plot 
Frankenstein er en ung medicinstudent. Han forsøger at skabe det perfekte menneske, men ender med et monster som undslipper. Han bliver syg og bliver plejet af hans forlovede. På bryllupsnatten bliver han opsøgt af monsteret. Der opstår en slåskamp , og monsteret ser sig pludselig i et spejl. Han bliver skræmt og løber væk. Han kommer senere tilbage, og finder bruden alene i sit rum. Kvindens skrig får Frankenstein til at komme, og der opstår en ny slåskamp, hvor monsteret løber ud, overvældet af Frankensteins kærlighed til sin kone.
Slutningen på denne film er en mystisk tolkning af romanen og findes ikke i nogen anden Frankenstein film.

Opfølger 
I 1915 kom opfølgeren til filmen, kaldt Life Without Soul. I tillæg kom det en europæisk filmversion.

Bogen 
I 2003 blev denne filmversion af Frankenstein lavet til en 40-siders grafisk roman, skrevet af Chris Yambar med illustrationer af Robb Bihun. Den fik navnet Edison's Frankenstein 1910. I filmens ånd er den tegnet i sort-hvid og er kun fortalt gennem fortællingen uden nogen dialog.

Eksterne henvisninger 
 

Film baseret på bøger
Gyserfilm fra USA
Film i sort-hvid
Stumfilm fra USA
Science fiction-film fra USA
Monsterfilm
Frankenstein film
Amerikanske film fra 1910
Abyei

Abyei er et område i Sudan, der som følge af den 2. sudanske borgerkrig får mulighed for at stemme om sin fremtidige status. Valget blev – ligesom det i Sydsudan – sat til at finde sted den 9. januar 2011, men dette er blevet udskudt i Abyei, da man ikke kan blive enige om hvem der kan stemme. Diskussionen beror på hvorvidt en arabisk nomadestamme hører til (og dermed har valgret) i regionen. Valget skal dog finde sted i 2011.

Den amerikanske senator og tidligere præsidentkandidat John Kerry lovede ved folkeafstemningen om uafhængighed i Sydsudan at man ikke ville glemme Abyei, skulle resten af Sydsudan få uafhængighed. 

Både Sudan og Sydsudan har trukket deres tropper ud af Abyei, og 1700 FN-soldater fra Etiopien er nu udstationeret i området.

Geografi 
Abyeis areal er 10.460km2 og der er gjort store oliefund i området. Derudover befinder Abyei sig i grænselandet mellem Sydsudan og Sudan, hvorfor området er genstand for politisk og militært pres fra begge sider.

Kildehenvisning 

Sudans geografi
Rejseholdet (tv-serie fra 1983)

Rejseholdet er en dansk tv-kriminalserie, intrueret af Bent Christensen. Serien var i 12 afsnit og kørte i 1983 på DR1. Rejseholdet omhandlede opklaringen af kriminalsager i autentiske jyske provinsbyer.

Der var oprindeligt planlagt 18 afsnit, men Danmarks Radio afbrød serien efter kun 6 afsnit pga. negativ kritik fra seerne. De resterende 6 episoder blev dog alligevel vist, men først i 1985 og på et andet sendetidspunkt.

På rollelisten findes:
Kriminalkommissær Christian Fjord: Aksel Erhardtsen
Kommissær Bjørnø: Jens Østerholm
Kriminalassistent Eva Marie West: Lise Schrøder

Afsnit 
 Den usynlige partner
 Den kloge kone
 Sølvtyverierne
 Kidnapperen
 Golfmordet
 Fabriksbranden
 Hr. Dorffmanns forbrydelse
 En gård på landet
 I skorpionens tegn
 Data der dræber
 I guruens tjeneste
 En livsfarlig kur

Kilder

Eksterne henvisninger 
 Rejseholdet på DR Bonanza
 

Krimiserier fra Danmark
DR-serier
Bonanza
Danske tv-serier fra 1980'erne
Henrik Clausen

Henrik Clausen (født 3. maj 1971) er en dansk fodboldtræner. Han var træner for Odense Boldklubs Superligahold fra 7. november 2010 til 26. marts 2012.  Han indstillede sin aktive karriere i 1990 som 19-årig pga. en skade . Han begyndte som træner i 1994, og har været træner i OB det meste af sin karriere. Han har en universitetsgrad i kemi og idræt.

Noter

Eksterne Henvisninger 

Fodboldspillere fra Danmark
Fodboldtrænere fra Danmark
RACING CARS - The Art Dimension

”RACING CARS – The Art Dimension” er racerbiler som kunst – hvilket programmet også hedder. Det var en udstilling på ARoS. Kunst eller ikke kunst – netop det var hvad museets direktør, Jens Erik Sørensen, håbede folk vil diskutere, idet han havde som succeskriterium at skabe en debat om udstillingen. Denne udstilling tiltrak da sandsynligvis også besøgende, der normalt ikke kommer på kunstmuseum. Det var første gang i verden at Formel 1 racerbiler blev udstillet på et kunstmuseum.

Udstillingen var iscenesat af installationskunstneren Ingvar Cronhammar. Netop det, at det var en installationskunstner, der skabte udstillingen, gjorde, at man med rette kunne kalde selve udstillingen for kunst, idet man kunne betragte hele udstillingen som et kunstværk. Udstillingen bestod af 20 racerbiler, readymades, sat ind i to mørke udstillingslokaler med sorte vægge og lofter, gulvet var et blankt skridsikkert industrigulv af metal, hvilket podierne, hvorpå racerbiler stod, også var lavet af. På de sorte vægge er der videoprojektioner med racerløb, og væggene var desuden pyntet med næsten usynlige silhuetter af flere grandprix væddeløbsbaner. I udstillingslokalerne hørtes musik skabt af multikunstneren Martin Hall. Ingvar Cronhammar havde forsøgt at arbejde med vor fantasi. Han ville, som han selv sagde det:  Dette fremgik af Cronhammars store cirkulære loftsbelysninger, som skulle lede tanken hen på motorens stempelringe.

Museet havde med Thorkild Thyrrings mellemkomst formået at lave en anderledes udstilling, der skabte debat. Thorkild Thyrrings forbindelser til motorsportsverdenen havde gjort det muligt at samle 20 Formel 1- og Le Mans-racerbiler, hvoraf 15 kommer fra Tom Wheatcrofts The Donnington Grand Prix Collection i Derby i England.

Følgende racerbiler var på udstillingen 

 Alfa Romeo Bimotore, 1936
 Auto Union D-Type, 1939
 Ferrari 500, 1952
 Jaguar D-Type, 1954
 Maserati 250F, 1955
 Vanwall Streamliner, 1957
 Lotus 18, 1961
 Porsche 804, 1962
 Lotus 25, 1963
 BRM P83, 1966
 Cosworth Ford 4WD, 1969
 McLaren M9A, 1969
 Ferrari 312B, 1970
 Tyrrell 006, 1973
 Lotus 72, 1973
 Panoz LMP Roadster S, 2000
 Audi R8, 2000
 Williams BMW FW23, 2001
 Ferrari F2002, 2002
 Jaguar R3, 2002

Eksterne henvisninger 
 THE WORLDS LARGEST COLLECTION OF GRAND PRIX CARS 
 Fotos fra ARoS udstillingen af Thorsten Overgaard på WireImage.com 
 Kritisk kommentar til udstillingen af Christian Tangø og Uwe Max Jensen, samt replik fra ARoS direktør Jens Erik Sørensen
 ARoS udstiller racerbiler  11. oktober 2006

Kunst
Udstillinger
Racerbiler
Kultur i 2006
Kultur i Aarhus
Herman Berens

Johan Herman Berens (7. april 1826 i Hamburg – 9. maj 1880 i Stockholm) var en tyskfødt svensk musiker.

Han blev uddannet af C.G. Reissiger i Dresden
og gjorde sig 1845 bemærket som Pianist paa
Kunstrejser sammen med Sangerinden Marietta
Alboni. 1847 kom han til Sthlm, hvor han særlig
gjorde sig gældende som Kvartetspiller. 1848-60 
var han Musikdirektør ved Livregimentets
Husarkorps i Ørebro. 1861 blev han kaldet til
Sthlm som Lærer i Komposition ved det kgl.
musikalske Akademi og blev Kapelmester ved
»Mindre Teatern«. Som Klaverlærer var han
meget søgt. Af ham er opført i Sthlm Operaerne
»Violetta«, »En sommarnattsdröm«, »Lully och
Quinault« og »Riccardo«. Desuden har han
skrevet en Række Værker for Klaver, Sang (deraf
to prisbelønnede 1855 i Sthlm) og kammermusik. 

Pianister fra Sverige
Komponister fra Sverige
Personer fra Hamborg
Duehoved

Duehoved (Chelone) er en slægt med de 3 nedennævnte arter, der er udbredt i Nordamerika. Det er flerårige, urteagtige planter med opret vækst og modsatte, hele blade. Blomsterne er samlet i endestillede stande. De enkelte blomster er 5-tallige og stærkt uregelmæssige med sammenvoksede, oppustede kroner. Frugterne er todelte kaplser med mange frø.

 Glat duehoved (Chelone glabra)
 Rød duehoved (Chelone lyonii)
 Almindelig duehoved (Chelone obliqua)

Vejbred-familien
La Zona

La Zona er en mexicansk film fra 2007. Filmen er instrueret af Rodrigo Plá og handlingen foregår i Mexico City. Filmen handler om hvordan et rigt og godt beskyttet nabolag som bor indhegnet i den fattige del af Mexico City og hvordan det reagerer når de får besøg af indtrængere.

Filmen havde præmiere i Norge den 7. november 2008.

Eksterne henvisninger 
 
 Omtale af La Zona hos Filmweb

Film fra 2007
Dramafilm fra Mexico
Alice Springs

Alice Springs er en by i Australien, som blev grundlagt i 1872. Den ligger i den sydlige del af Northern Territory. Indbyggertallet i Alice Springs er 27.481, hvilket er 12% af Northern Territorys befolkning. Arealet er 128 km².

Stedet ,hvor Alice Springs ligger, er kendt som Australiens centrum eller Det røde Center. Det er et tørt sted med mange ørkener. Om sommeren er den gennemsnitlige temperatur 36,6 °C.

Det aboriginale navn for Alice Springs er Mparntwe.

Eksterne henvisninger 

 Gratis rejsebog om Alice Springs på dansk

Kilder 

Byer i Northern Territory
Kugleblomst

Kugleblomst (Globularia) er en slægt med hen ved 30 arter, der er udbredt i Makaronesien, Nordafrika, Mellemøsten, Kaukasus og det sydlige og sydøstlige Europa – med en istidsrelikt på Öland. Det er oftest stedsegrønne, flerårige, urteagtige planter eller sjældnere dværgbuske. Bladene er hele og helrandede. Blomsterne danner kugleformede, endestillede stande. De enkelte blomster er 5-tallige og uregelmæssigt omdannede til rør med to læber. Frugterne er kapsler med mange frø.

 Alpekugleblomst ( Globularia cordifolia)
 Pyrenæisk kugleblomst (Globularia meridionalis)
 Ølandkugleblomst (Globularia punctata)
 Almindelig kugleblomst (Globularia vulgaris)

 Globularia repens
 Globularia salicina
 Globularia sarcophylla
 Globularia trichosantha

Vejbred-familien
Australske Bugt

Den australske bugt () er bugten som Det indiske Ocean danner ind mod Australiens sydlige kyst. Grænsen mod selve det indiske Ocean trækkes langs en linje fra sydvestspidsen af Australien til sydvestspidsen af Tasmanien, hvor det indiske Ocean møder Stillehavet.

Hvor de kystnære dele af bugten er et sokkelområde med begrænsede dybder, har den mod det indiske Ocean dybder på over 5000 meter.

Australiens geografi
Bugter i Indiske Ocean
Temporada de patos

Temporada de patos er en mexicansk filmkomedie fra 2004. Instruktøren er Fernando Eimbcke som også har skrevet manuskriptet. Filmen handler om to teenagere som er alene i en lejlighed i Tlatelolco i Mexico City. De har lagt planer om en helt dag med computerspil Coca-Cola og pizza indtil en strømafbrydelse forandrer tilværelsen. Nabopigen Rita og et pizzabud bliver draget ind i et drama som derefter udspiller sig.

Eksterne henvisninger 
 

Film fra 2004
Komediefilm fra Mexico
Xi Xia

Vest-Xia, Xi Xia eller Tangut-imperiet (kinesisk: 西夏; pinyin: Xī Xià). var en stat som var grundlagt af nomadestammerne tanguterne, og som styrede over nutidens Gansu-, Shaanxi- og Ningxia-provinser. Xi Xia eksisterede mellem 1038, da det blev grundlagt, og 1227, da riget overgav sig til mongolerne. Efter at mongolerne havde sendt seks felttog mod tanguterne, blev Xi Xia administreret af mongolerne som en del af deres rige. Vest-Xia havde ti kejsere og en befolkning på omkring tre millioner mennesker.

Kinas historie
Ningxia
Indre Mongoliet
Gansu
Shaanxi
Biutiful

Biutiful er en mexicansk film fra 2010. Den er instrueret af Alejandro González Iñárritu, har Javier Bardem i hovedrollen og er filmet i Barcelona. Dette er Iñárritus første film på spansk siden hans instruktørdebut i Amores Perros.

Under filmfestivalen i Cannes 2010 vandt Bardem prisen for bedste mandlige hovedrolle for sin rolletolkning.

Medvirkende 
 Javier Bardem – Uxbal
 Maricel Álvarez – Marambra
 Hanaa Bouchaib – Ana
 Guillermo Estrella – Mateo
 Eduard Fernández – Tito
 Cheikh Ndiaye – Ekweme
 Diaryatou Daff – Ige

Eksterne henvisninger 
 

Dramafilm fra Mexico
Film fra 2010
Spansksprogede film
Stevenage F.C.

Stevenage Football Club er en engelsk fodboldklub fra byen Stevenage i countyet Hertfordshire. Klubben spiller i landets fjerdebedste række, Football League 2, og har hjemmebane på Broadhall Way. Klubben blev grundlagt i 1976.

Blandt klubbens største triumfer nogensinde kan nævnes FA Cup-sejren over Premier League-klubben Newcastle United den 8. januar 2011. Derudover har holdet to gange vundet den officielle pokalturnering for klubber uden for de fire bedste rækker, det såkaldte FA Trophy.

Kendte spillere 
  D.J. Campbell
  Leon Cort
  Steve Guppy

Eksterne henvisninger 

 Klubbens officielle hjemmeside

Fodboldklubber i England
Etableret i 1976
Anne Henriksdatter Sara

Anne Henriksdatter Sara (født 1797, død 16. december 1870) deltog i Kautokeinooprøret i november 1852. Hun blev 14. februar 1854 dømt af Højesteret til livsvarig straffearbejde. Hun blev benådet i 1864. Hun var gift med Aslak Mortensen Skum.

Links 
 Domen 6. august 1854

Personer fra Norge
Eden Hazard

Eden Hazard (født 7. januar 1991 i La Louvière, Belgien) er en tidligere Belgisk fodboldspiller.

Han har  spillet en årrække hos Lille OSC i Frankrig, som han i 2011 vandt det Franske mesterskab med. Med Chelsea vandt han i 2013 UEFA Europa League efter finalesejr over Benfica fra Portugal.

I 2016/2017 sæsonen vandt han Premier League med Chelsea FC.

I 2018/19 sæsonen vandt han for anden gang Europa League med Chelsea.

I 2019 skiftede han til den Spanske klub Real Madrid.

Familie 
Søn af Thierry Hazard som også var en professionel midtbanespiller.
Mor, Carine, tidligere fodboldspiller i den belgiske førstedivision for kvinder, stoppede med at spille, da hun var 3 måneder henne med Eden. Eden har 3 yngre brødre:Hans bror, Thorgan Hazard,(født 1993) skiftede ligeledes til Chelsea i sommeren 2012, men spiller nu for det tyske hold Borussia Dortmund. Lillebror Kylian (født 1995) spiller for Cercle Brügge i Belgien. Den yngste Ethan spiller på ungdomsakademiet i A.F.C. Tubize.

Landshold 
Eden Hazard har (pr. 24. Marts 2019) spillet 100 kampe for det belgiske landshold, som han debuterede for den 19. november 2008 i en venskabskamp mod Luxembourg.

Referencer

Eksterne henvisninger 
 
 Lille OSC spillerinfo 

Fodboldspillere fra Belgien
Fodboldspillere fra Lille OSC
Fodboldspillere fra Chelsea F.C.
Fodboldlandsholdsspillere fra Belgien
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016 
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Hans Scheike

Hans Gösta Louis Scheike (født 5. juni 1924, død 27. november 2019) var en svensk grafolog, som i 1988 blev dømt for seksuelle overgreb mod mindreårige.

Scheike udviklede en alternativ medicinsk behandlingsform, som han kaldte "risterapi". Formålet med risterapi er at bryde negative adfærdsmønstre og bearbejde psykiske spændinger hos kvinder. Hvis metoden udføres rigtigt, vil det føre til en dybere harmoni med patienten.

Sommeren 1988 drev Scheike, som dengang boede sammen med tre kvinder, en "sommerlejr" for unge piger. Under påskud af at arrangere ridelejr rekrutterede Scheike tre unge piger på 11, 11 og 13 år til at tilbringe sommeren på en gård i Bergslagen. Det viste sig hurtigt, at det ikke var en ridelejr, men et sted, hvor pigerne blev udsat for seksuelle overgreb. Sagen fik stor opmærksomhed i Sverige, og svensk presse kaldte Scheike og hans kvinder for "sexsekten". Scheike blev dømt til 6 års fængsel for seksuelle overgreb mod mindreårige. Kvinderne blev dømt for at hjælpe ham og fik op til 18 måneders fængsel. Scheike ankede dommen, og den blev senere reduceret til 3 år.

Referencer

Eksterne henvisninger 
 Interview med Hans Scheike 
 Svensk Radio P3 dokumentar "Scheike och hans kvinnor"

Personer fra Sverige
Maayan

Maayan (vandkilde» eller fontæne; hebraisk: מעין) er et israelsk tidsskrift om poesi litteratur, kunst og idéer. Det blev første gang udgivet foråret 2004.

Mayaans redaktører er Roy Arad og Joshua Simon. 

Tidsskriftet udkommer i et oplag på 4 000 eksemplarer.

Links 
Maayan 

Tidsskrifter
Etableret i 2004
Kultur i Israel
Beijing Review

Beijing Review (kinesisk: 北京周報; pinyin: Běijīng zhōubào) er Folkerepublikken Kinas eneste nationale nyhedsmagasin på engelsk. Det har et oplag på 70.000 og sælges i Kina og 150 lande og territorier.

Udgiveren er China International Publishing Group.

Det blev grundlagt marts 1958 som ugemagasinet Peking Review, og blev et vigtigt organ for Kinas spredning af sine synspunkter.

Kilder

Links 
 Beijing Review hjemmeside

Tidsskrifter fra Kina
Etableret i 1958
Hongqi (tidsskrift)

Hongqi (kinesisk: 红旗; pinyin:  Hóngqí, Røde Fane) var et kinesisk kommunistisk tidsskrift. Det udkom fra juni 1958 til maj 1988 og var det politiske organ for Centralkomiteen for det kinesiske kommunistparti, og havde en markant maoistisk profil, både før men ikke mindst under Kulturrevolutionen.

Det ophørte i 1988 efter anvisning fra Kinas daværende leder Deng Xiaoping, og blev afløst af Qiushi.

Politiske tidsskrifter
Etableret i 1958
Ophørt i 1988
Bonniers Litterära Magasin

BLM – Bonniers Litterära Magasin var et tidsskrift som blev udgivet af Albert Bonniers Förlag, i Stockholm. Tidsskriftet kom ud i perioden 1932 til 2004. Under store dele af 1900'erne var BLM et vigtigt svensk tidsskrift for kritik og anmeldelser af ny litteratur og poesi. Tidsskriftet ophørte i 2004.

Redaktører 
 Georg Svensson 1932-1948
 Åke Runnquist 1949-1961
 Daniel Hjorth 1962-1966
 Lars Gustafsson 1966-1972
 Theodor Kallifatides 1972-1976
 Hans Isaksson 1976-1984
 Lars Grahn 1977-1982
 Lennart Hagerfors 1982-1987
 Ola Larsmo 1984-1989
 Åsa Beckman 1988-1990
 Magnus William-Olsson (vik) 1990
 Ola Larsmo 1990
 Jan Henrik Swahn (vik) 1990
 Magnus Palm 1991
 Maria Schottenius 1992-1993
 Stephen Farran-Lee 1993-1996
 Astrid Trotzig 1997
 Jan Henrik Swahn 1997-1999
 ingen udgivelser 2000-2001
 Kristoffer Leandoer 2002-2004

Eksterne henvisninger 
 Libris

Tidsskrifter fra Sverige
Litteræra Magasin
Etableret i 1932
Ophørt i 2004
Bild & Bubbla

Bild och Bubbla er det svenske tegneserieforbunds tidsskrift om tegneserier. Det blev etableret i 1968. Tidsskriftet er et af de mest anerkendte i Nordeuropa, og læses af folk i Skandinavien og Tyskland. Oplaget er på omkring 1.500 eksemplarer.

Eksterne henvisninger 
 Netudgave  

Tegneserier fra Sverige
Tidsskrifter fra Sverige
Etableret i 1968
Unijunction-transistor

En unijunction-transistor (UJT) eller dobbelt-basis diode er en ikke særlig udbredt elektronisk halvlederenhed. som kun har én pn-overgang.

En unijunction-transistor er en enkel enhed, som grundlæggende set er en lille pind af N-type halvledermateriale i hvilken en P-type materiale er blevet doterede langs noget af pindens længde, og som er med til at definere enhedsparameteren . 2N2646 er den almindeligste version af UJT.

UJT har tre terminaler: En emitter (E) og to baser (B1 og B2). Basen udgøres af n-type pind af silicium. To ohmske kontakter B1 og B2 er sat på dens ender. Emitteren er af p-type og den er mere doteret. Modstanden mellem B1 og B2, når emitteren en uforbundet, kaldes interbase modstanden.

En UJT findes også med en p-type pind og n-type emitter. Den kaldes for en komplementær unijunction-transistor (CUJT, forkortet fra engelsk complementary unijunction-transistor).

En UJT er fx anvendelig i simple oscillatorkredsløb.

Unijunction-transistoren var populære i hobbyelektronik kredsløb i 1970'erne og tidlige 1980'erne, fordi de muliggjorde simple oscillatorer med kun én aktiv enhed. Senere, da IC'ere blev billigere og mere almindelige, såsom 555 timer IC'en, svandt UJT-anvendelsen ind.

Opfindelse 
Unijunction-transistoren blev opfundet som biprodukt af forskning med germanium tetrode-transistorer ved General Electric.
Unijunction-transistoren blev patenteret i 1953. Kommercielt fremstilles unijunction-transistorer med silicium.

Kilder/referencer

Eksterne henvisninger 

Transistortyper
Negativ differentiel modstand
Herman Storm

Herman Storm er en eventyrtegneserie produceret til Fantomet-bladet fra 1990, skrevet af den norske forfatter Eirik Ildahl og den franske tegner Jean-Yves Mitton.

Hovedpersonen i serien er reporteren Herman Storm, som kommer ud i eventyr over hele verden. Hvert eventyr i tegneserien er på 60 sider, og det blev delt op i flere dele ved udgivelsen i Fantomet. Efter fem eventyr forlod Mitton serien, og Enrique Villagrán tog over, og tegnede fem eventyr frem til 2001.

Tegneserier fra Norge
Tegneserier fra Sverige
Shizuishan

Shizuishan (kinesisk: 石嘴山市, pinyin: Shizuishan Shì) er et bypræfektur i den autonome region Ningxia i Folkerepublikken Kina. Shizuishan ligger ved den Gule Flod i den nordlige del af regionen, tæt på grænsen til Indre Mongoliet, og har en udstrækning på 88.8 kilometer fra øst til vest, og 119.5 kilometer fra syd til nord. Præfekturet har et areal på 5,209 km², og en befolkning på 740.000 mennesker, med en tæthed på 
142/km² (2007).

Administrative enheder 
Bypræfekturet Shizuishan har jurisdiktion over 2 distrikter (区 qū) og et amt (县 xiàn).

Trafik 
Kinas rigsvej 109 løber gennem området. Den knytter Beijing sammen med Lhasa i Tibet. Den løber vestover fra Beijing via Datong, Yinchuan, Lanzhou og Xining til Golmud før den vender mod sydvest mod Lhasa.

Kinas rigsvej 110 løber gennem området. Den begynder i Beijing men følger en mere nordlig rute. Den passerer gennem Zhangjiakou, Jining, Hohhot og Baotou til den ender i Yinchuan.

Bypræfekturer i Ningxia Hui
Kari, Per og Søren på bytur

Kari, Per og Søren på bytur er den første tegneserie skrevet på norsk. Den blev skrevet af Nanna With (datter af Richard With) i samarbejde med tegneren Gunnar Tandberg, og blev trykt i magasinet For Hus og Hjem i en periode fra 1912–1913.

Referencer 

Tegneserier fra Norge
Kristian Kirk Mailand

Kristian Kirk Mailand, født 24. februar 1971 i København, er cand. mag., souschef og tidligere medlem af regionsrådet i Region Hovedstaden for Det Radikale Venstre.

Han er student fra Bornholms Gymnasium samt BA i dansk og moderne historie og cand. mag. i dansk og europæiske kommunikationsstudier. Han bor i Rutsker og var 2008-2010 souschef for Musikhuzet Bornholm.

Kristian Kirk Mailand var kandidat ved Europaparlamentsvalget 2004. Han var ved kommunalvalget 2005 partiets borgmesterkandidat i Bornholms Regionskommune og fik  59 procent af de radikale stemmer på Bornholm, men blev ikke valgt ind. Han blev som stedfortræder medlem af regionsrådet i valgperioden 2005-2009, men ikke valgt i 2009.

Kilder

Eksterne henvisninger 
 Præsentation som Folketingskandidat for Radikale Venstre
 Præsentation  hos Radikale Venstre
 Præsentation  hos Radikalt EU-kritisk Netværk

Politikere fra Det Radikale Venstre
Personer fra København
Thorbjørn Svenssen

Ole Thorbjørn Svenssen (født 22. april 1924, død 8. januar 2011) var en norsk fodboldspiller, der med 104 kampe havde rekorden for flest landskampe i Norge. Svenssen spillede sine landskampe i perioden 1946-62. På klubbasis spillede han hele sin karriere i Sandefjord Fotball i sin hjemby, hvor han både blev født og døde.

Thorbjørn Svenssen var forsvarsspiller og fik tilnavnet "Klippen". I klubsammenhæng opnåede han aldrig nogle trofæer, idet Sandefjords bedste resultater i hans karriere var en sølvmedalje i sæsonen 1956-57 samt deltagelse i pokalfinalen i 1957 og 1959, begge gange med tab til følge.

På landsholdet debuterede han 11. juni 1947 i en venskabskamp mod . Allerede i sin tolvte landskamp blev han udpeget som anfører, og den position holdt han i alle sine følgende landskampe. 17. september 1961 nåede han sin landskamp nummer 100 i en kamp mod . På det tidspunkt var han den blot anden spiller i verden, der nåede så mange landskampe (den første var englænderen Billy Wright i 1959). Hans rekord for flest landskampe for Norge blev først overgået af John Arne Riise i 2012 (hans rekord lyder nu på 110 kampe).

Referencer 

Fodboldspillere fra Norge
Fodboldspillere fra Sandefjord Fotball
Personer fra Sandefjord